ଏନକାଉଣ୍ଟରରେ ଆହତ ଜିତେନ୍ଦ୍ର କୋର୍ଟ ଚାଲାଣ\nଭଞ୍ଜନଗର, ୨୯।୧୨ (ଡି.ଏନ.ଏ.) - ଗଞ୍ଜାମ ଜିଲା ପୋଲିସ ଭଞ୍ଜନଗର ଥାନା ନିଧିଆପଲ୍ଲୀ-ଗାଲେରି ରାସ୍ତାରେ ୮ ତାରିଖରେ ଏନକାଉଣ୍ଟର କରି ହିଞ୍ଜିଳିକାଟୁ ଥାନା ଅଞ୍ଚଳର ଜିତେନ୍ଦ୍ର ନାୟକ ଓ ଝାଡ଼ଖଣ୍ଡର ପିଏଲଏଫଆଇ ସଭ୍ୟ ବବୁଲ ପାଶ୍ୱୱାନଙ୍କୁ କାବୁ କରିଥିଲା।\nଏନକାଉଣ୍ଟରରେ ଆହତ ଜିତେନ୍ଦ୍ର କୋର୍ଟ ଚାଲାଣ\t December 30th, 00:10 AM December 30th, 00:10 AM\nଭଞ୍ଜନଗର, ୨୯।୧୨ (ଡି.ଏନ.ଏ.) - ଗଞ୍ଜାମ ଜିଲା ପୋଲିସ ଭଞ୍ଜନଗର ଥାନା ନିଧିଆପଲ୍ଲୀ-ଗାଲେରି ରାସ୍ତାରେ ୮ ତାରିଖରେ ଏନକାଉଣ୍ଟର କରି ହିଞ୍ଜିଳିକାଟୁ ଥାନା ଅଞ୍ଚଳର ଜିତେନ୍ଦ୍ର ନାୟକ ଓ ଝାଡ଼ଖଣ୍ଡର ପିଏଲଏଫଆଇ ସଭ୍ୟ ବବୁଲ ପାଶ୍ୱୱାନଙ୍କୁ କାବୁ କରିଥିଲା। ଆହତ ଜିତେନ୍ଦ୍ର କଟକ ବଡ଼ ମେଡ଼ିକାଲରେ ଚିକିତ୍ସିତ ହୋଇ ସୁସ୍ଥ ହେବା ପରେ ପୋଲିସ ଶୁକ୍ରବାର ତାଙ୍କୁ ଗିରଫ କରିଛି। ତାଙ୍କୁ କୋର୍ଟ ଚାଲାଣ କରାଯାଇଥିବା ଏସ୍ଡିପିଓ ଉତ୍କଳ କେଶରୀ ଦାସ କହିଛନ୍ତି। ଅନ୍ୟପକ୍ଷରେ ବବୁଲ ବ୍ରହ୍ମପୁର ବଡ଼ ମେଡ଼ିକାଲରେ ଚିକିିତ୍ସିତ ହେଉଛନ୍ତି। ଜିତେନ୍ଦ୍ର ଓ ବବୁଲ ଜଣେ ବନ୍ଦୀଙ୍କୁ ହତ୍ୟା କରିବା ପାଇଁ ଉଦ୍ୟମ କରିଥିଲେ। ଏହି ମାମଲାରେ ସମ୍ପୃକ୍ତ ଆସିକା ଏନଏସିର ପୂର୍ବତନ ଅଧ୍ୟକ୍ଷ ସୂର୍ଯ୍ୟ ପୋଲେଇ ପୂର୍ବରୁ ଗିରଫ ହୋଇ ଭଞ୍ଜନଗର ଜେଲରେ ଅଛନ୍ତି। ନଭେମ୍ବର ୭ ତାରିଖରେ ଆସିକାର ପ୍ରତାପ ପୋଲେଇଙ୍କୁ ବସ୍ ଭିତରେ ଗୁଳି କରି ହତ୍ୟା କରାଯାଇଥିଲା। ଏହି ମାମଲାରେ ରବି ନାହାକ ଓ ତାଙ୍କ ସହଯୋଗୀଙ୍କୁ ପୋଲିସ ଗିରଫ କରିଥିଲା । ରବି ଆସିକା ଜେଲରେ ବନ୍ଦୀ ରହିଛନ୍ତି। ତାଙ୍କୁ ହତ୍ୟା କରିବା ପାଇଁ ପ୍ରତାପଙ୍କ ସମ୍ପର୍କୀୟ ଭାଇ ସୂର୍ଯ୍ୟ ଷଡ଼ଯନ୍ତ୍ର କରିଥିଲେ। ସେ ଏଥିପାଇଁ ଜିତେନ୍ଦ୍ରଙ୍କ ସହ ଯୋଗାଯୋଗ କରିଥିଲେ। ଜିତେନ୍ଦ୍ର ଝାଡ଼ଖଣ୍ଡରୁ ଆସି ରାଉରକେଲାରେ ରହୁଥିବା ବବୁଲଙ୍କ ସହ ତାଙ୍କର ସାକ୍ଷାତ କରାଇଥିଲେ। ଜେଲରୁ କୋର୍ଟକୁ ନେବା ସମୟରେ ରବିଙ୍କୁ ହତ୍ୟା କରାଯିବା ଯୋଜନା ହୋଇଥିଲା। ଝାଡ଼ଖଣ୍ଡ ପୋଲିସ ବବୁଲର ଗତିବିଧି ଜାଣି ଓଡ଼ିଶା ପୋଲିସକୁ ଏ ସମ୍ପର୍କରେ ସୂଚନା ଦେଇଥିଲା। ଗଞ୍ଜାମ ପୋଲିସ ଏନକାଉଣ୍ଟର କରି ଜିତେନ୍ଦ୍ର ଓ ବବୁଲଙ୍କୁ କାବୁ କରିଥିଲା। ପରେ ବାଉଁଶଲୁଣ୍ଡିରୁ ସୂର୍ଯ୍ୟଙ୍କୁ ଗିରଫ କରାଯାଇଥିଲା।
